**Z Á P I S N I C A**

**zo zasadnutia komisie finančnej a správy majetku mesta pri MsZ**

**v Šamoríne dňa 12.04.2021**

**Prítomní:** Ing. Ján Lelkes, Ing. Imrich Tóth, Ing. Tibor Duducz, PaedDr. Gábor Veres, RNDr. Lajos Tuba, Ing. Csaba Horváth, Ing. Michal Paško, Tomáš Szerda (viď prezenčná listina)

Predseda komisie po privítaní všetkých prítomných otvoril rokovanie s nasledovným **programom:**

1. Účtovná závierka, záverečný účet a výročná správa mesta Šamorín a mestom riadených rozpočtových organizácií za rok 2021
2. Dotácie – Cena Pro Civis
3. VZN – sociálne veci
4. Majetkoprávne záležitosti nehnuteľností
5. Rôzne

**K bodu 1)**

Prítomní členovia komisie prediskutovali predloženú Účtovnú závierku, záverečný účet a výročnú správu mesta Šamorín a mestom riadených rozpočtových organizácií za rok 2021.

Komisia jednohlasne odporučila prerokovanú Účtovnú závierku, záverečný účet a výročnú správu mesta Šamorín a mestom riadených rozpočtových organizácií za rok 2021 predložiť na schválenie MsZ.

**K bodu 2)**

Prítomní členovia komisie prediskutovali predložené výsledky jednotlivých dotačných systémov mesta, ktoré nepresiahli finančný limit podľa schváleného rozpočtu mesta. Komisia jednohlasne odporučila predložiť na schválenie MsZ.

Prítomní členovia komisie prediskutovali predložené nominácie na Cenu Pro Civis – Mgr. János Méry, Mgr. József Ürge, Imre Farkas. Komisia po diskusii jednohlasne odporučila na Cenu Pro Civis Józsefa Ürgeho.

**K bodu 3)**

Prítomní členovia komisie prediskutovali predložené VZN č. 7/2022 mesta Šamorín o poskytovaní sociálnych služieb, o spôsobe a výške úhrad za tieto služby.

Komisia jednohlasne odporučila prerokované VZN predložiť na schválenie MsZ.

**K bodu 4)**

Vedúci odboru výstavby, investičnej činnosti a rozvoja mesta predložil prítomným nasledovné podania týkajúce sa majetkoprávneho vysporiadania:

Jozef a Alžbeta B. – žiadosť o odkúpenie a prenájom pozemkov v k.ú. Mliečno – registra C, parc. č. 373 o výmere 180 m2 a o uzatvorenie nájomnej zmluvy na pozemok registra C parc. č. 393/2 o výmere 140 m2.

Komisia po posúdení jednohlasne odporučila zámer na odpredaj žiadaného pozemku minimálne za cenu určenú znaleckým posudkom a na prenájom žiadaného pozemku za cenu určenú VZN 3/2015 prílohou č. 1.

Milan K. – žiadosť o zámenu pozemkov a odkúpenie časti pozemkov:

* zámena časti pozemku parc. č. 946/34 o výmere 53 m2 za časť pozemku vo vlastníctve mesta parc. č. 1176/4 a 1176/2 vo výmere spolu 35 m2,
* odkúpenie častí pozemkov parc. č. 1176/2 a 1176/4.

Komisia po posúdení jednohlasne odporučila zámer na odpredaj žiadaného pozemku minimálne za cenu určenú znaleckým posudkom a zámenu spomínaných častí pozemkov.

**K bodu 5)**

Zmluva o výkone správy majetku mesta Šamorín uzatvorená v zmysle ust. § 8a zákona č. 182/1993 Z.z. o vlastníctve bytov a nebytových priestorov v znení neskorších predpisov medzi Mestom Šamorín a MPBH Šamorín s.r.o.

Komisia jednohlasne odporučila prerokovanú zmluvu predložiť na schválenie MsZ.

Vedúci ekonomického oddelenia informoval prítomných členov komisie ohľadom I. zmeny rozpočtu na rok 2022, ktorá bola vykonaná na základe príkazu primátora.

Ďalšie materiály na prerokovanie neboli predložené, predseda komisie poďakoval prítomným za účasť a rokovanie ukončil.

Ing. Imrich Tóth, predseda

Zapísal: Ing. Tomáš Szerda